Mirzə Fərrux xan Qaffari

Mirzə Fərrux xan Qaffari () — İranın ictimai-siyasi xadimi, diplomat.

 Həyatı 
Mirzə Fərrux xan Mirzə Məhəmmədmehdi xan oğlu 1812-ci ildə Kaşan şəhərində anadan olmuşdu. Ünlü Qaffari soyuna mənsubdur. Mükəmməl mədrəsə təhsili almışdı. Əminəddövlə ləqəbi daşıyırdı.

Mirzə Fərrux xan Qaffari Qacarlar dönəmində İranın Fransada vəziri-muxtarı (səfiri) olmuşdu.

Mirzə Fərrux xan Qaffari (1856–1857)-ci illər İran-Böyük Britaniya savaşına görə Londonlu diplomatlarla danışıqlar aparmışdı. İngilis diplomatı Stratford de Redklif ondan İranda İngiltərənin missiyasını genişləndirməsində yardımını xahiş etmiş, Mirzə Fərrux xan ona müəyyən bir cavab verməmişdi.

Mirzə Fərrux xan Qaffari 1871-ci ildə Tehran şəhərində vəfat edib.

 Ailəsi 
Mirzə Fərrux xan Qaffarinin Məhəmmədibrahim xan,Məhəmmədmehdi xan, Məhəmmədhüseyn xan, Məhəmmədhəsən xan adlı oğlanları vardı.

 Mənbə 
 Ənvər Çingizoğlu, Qacarlar dövrünün diplomatları, Bakı, "Mütərcim", 2012. 334 səh.

Kateqoriya:İran diplomatları
Kateqoriya:Qaffarilər
Kateqoriya:İranın Fransadakı səfirləri
Kateqoriya:İranın Türkiyədəki səfirləri